
Tlačová správa


[bookmark: _GoBack]Hodnota vyhlásených verejných obstarávaní vykazuje tretinový nárast v prvých dvoch mesiacoch iba vďaka jednej významnej zákazke
Bratislava, XX. apríla 2017 – Od januára do februára 2017 vyhlásili investori 636 verejných obstarávaní v celkovej hodnote 990 miliónov EUR. To predstavuje dvojtretinový pokles počtu, ale zároveň tretinový nárast objemu vyhlásených verejných obstarávaní. Najväčšou mierou sa na tomto stave podieľala zákazka ŽSR v celkovej hodnote 305 miliónov EUR. Aktivita investorov v ukončovaní verejných obstarávaní, naopak, vykazuje významne zápornú bilanciu. Vyplýva to z najnovšej analýzy spracovanej analytickou spoločnosťou CEEC Research na základe údajov poskytnutých Úradom pre verejné obstarávanie ku koncu februára 2017. 
Vo februári 2017 vyhlásili verejní obstarávatelia, obstarávatelia a subjekty, ktorým bola poskytnutá dotácia celkom 385 verejných obstarávaní v celkovej hodnote 380 miliónov EUR. To síce v medziročnom porovnaní predstavuje takmer polovičný (46,0 %) pokles počtu, ale zároveň ide o viac než dvojtretinový (69,9 %) nárast objemu vyhlásených verejných obstarávaní. Najväčšie verejné obstarávanie tohto mesiaca v celkovej hodnote 54 miliónov EUR vyhlásili U. S. Steel  Košice, s. r. o. na odprašovanie aglomerácie - pás č. 1, 2, 3 a 4.
Od januára do februára tohto roka bolo vo Vestníku verejného obstarávania zverejnených celkom 636 súťaží v celkovej hodnote 990 miliónov EUR. Oproti porovnateľnému obdobiu roka 2016 ide  hľadiska počtu vyhlásených verejných obstarávaní o takmer dvojtretinový (63,2 %) pokles, avšak z hľadiska ich objemu ide o viac než tretinový (36,3 %) nárast. Medziročné porovnanie pritom ovplyvnila významná zákazka obstarávateľa ŽSR z januára 2017 (Modernizácia železničnej trate Devínska Nová Ves – štátna hranica SR/ČR) v celkovej hodnote 305 miliónov EUR. Po modelovom odčítaní tejto zákazky dostaneme medziročný pokles hodnoty zákaziek o 5,7 %. 
„Stavebným spoločnostiam by najviac prospela kontinuálna a efektívna príprava projektov. Veľké výkyvy v objeme, ale aj vo veľkostnej skladbe a početnosti verejných objednávok výrazne zvyšujú nároky na plánovanie vlastných strojných a  hlavne ľudských kapacít, ako i  na plánovanie   zdrojov či nových technológií,“ hovorí Miroslav Potoč, generálny riaditeľ Skanska SK a.s.
Počet a objem vyhlásených verejných obstarávaní	
	Zákazky celkom
	Počet
	Objem

	
	počet
	medziročná zmena v %
	objem v mil. EUR
	medziročná zmena v %

	2012
	8 916
	
	.
	5 987
	
	.

	2013
	9 919
	
	+11,2
	8 377
	
	+39,9

	2014
	8 064
	
	-18,7
	6 621
	
	-21,0

	2015
	 7 331
	
	-9,1
	7 657
	
	+16,9

	2016
	4 870
	
	-33,6
	4 461
	
	-41,7

	Január až február 2017
	636
	
	-63,2
	990
	
	+36,3


Zdroj: Vestník verejného obstarávania, výpočty CEEC Research

V druhom mesiaci roka 2017 bolo ukončených a zadaných konkrétnym firmám celkom 237 verejných obstarávaní v celkovej hodnote 236 miliónov EUR, čo oproti porovnateľnému obdobiu minulého roka predstavuje významný trojštvrtinový (71,8 %) pokles ich počtu aj objemu (75,0 %). V oboch ukazovateľoch ide o vôbec najnižšie hodnoty za posledných päť rokov, teda za sledované obdobie. Niektoré verejné obstarávania stále prebiehajú, a preto treba očakávať, že v ďalších mesiacoch dôjde ešte k aktualizácii a upresneniu dát. 

Počet a objem ukončených verejných obstarávaní
	Zákazky celkom
	Počet
	Objem

	
	počet
	medziročná zmena v %
	objem v mil. EUR
	medziročná zmena v %

	2012
	7 997
	
	.
	4 231
	
	.

	2013
	8 615
	
	+7,7
	6 407
	
	+51,4

	2014
	5 964
	
	-30,8
	6 503
	
	+1,5

	2015
	6 065
	
	+1,7
	4 880
	
	-25,0

	2016
	3 739
	
	-38,4
	4 076
	
	-16,5

	    Január až február 2017
	237
	
	-71,8
	236
	
	-75,0


Zdroj: Vestník verejného obstarávania, výpočty CEEC Research

STRETNUTIE LÍDROV SLOVENSKÉHO STAVEBNÍCTVA 2017 (4. mája), registrácia: konferencie@ceec.eu

Najnovšie prognózy vývoja stavebného a projektového trhu nájdete na 
www.ceec.eu

Kontakt pre média:

Ing. Jiří Vacek, Ph.D., MIM
Riaditeľ spoločnosti
CEEC Research s.r.o.
E-mail: vacek@ceec.eu
Tel.: +420 774 325 111


CEEC Research je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných a malých spoločností.
CEEC Research navyše k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.



	
Metodika výpočtu:
· vyhlásené zákazky – vzťahuje sa k dátumu odoslania oznámenia na Úrad pre verejné obstarávanie
· zadané (ukončené) zákazky – vzťahuje sa k skutočnému dátumu zadania zákazky (uvedeného v oznámení)
· do výpočtu neboli zahrnuté oznámenia o koncesiách

